અગાઉ ‘બારહ આના’ અને ‘બસ યૂં હી’ જેવી બે ફ્લૉપ ફિલ્મો ડિરેક્ટ કરી ચૂકેલા રાજા ક્રિષ્ન મોહન પાસે ‘ઍરલિફ્ટ’ની સ્ક્રિપ્ટ ચાર વર્ષથી રેડી હતી, પણ કોઈ આ ફિલ્મ પ્રોડ્યુસ કરવા તૈયાર નહોતું. ઊલટું રાજાને એવી સલાહ આપતા હતા કે આ સબ્જેક્ટ પર ફીચર ફિલ્મ બનાવવાને બદલે ન્યુઝ-ચૅનલ માટે પચીસ મિનિટની ડૉક્યુમેન્ટરી બનાવવી જોઈએ. રાજાની આ સ્ક્રિપ્ટ એક સમયે અનાયાસ ફ્લાઇટમાં મળી ગયેલા અક્ષયે સાંભળી અને અક્ષયે નક્કી કર્યું કે તે આ ફિલ્મ કરશે એટલું જ નહીં, અક્ષયે રાજા ક્રિષ્ન મોહન અને પ્રોડ્યુસર પૈકીના એક એવા નિખિલ અડવાણીની મીટિંગ પણ કરાવી અને ફિલ્મ પ્રોડ્યુસ કરવાની જવાબદારી પણ નિખિલ પર મૂકી દીધી.